2007R1404 — ET — 24.06.2008 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EÜ) nr 1404/2007,

26. november 2007,

millega määratakse kindlaks teatavate Läänemere kalavarude ja kalavarurühmade püügivõimalused ning nendega seotud tingimused 2008. aastaks







EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, ( 1 ) eriti selle artiklit 20, võttes arvesse nõukogu 6. mai 1996. aasta määrust (EÜ) nr 847/96, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel, ( 2 ) eriti selle artiklit 2, võttes arvesse nõukogu 18. septembri 2007. aasta määrust (EÜ) nr 1098/2007, millega kehtestatakse Läänemere tursavarude ja nende varude püügi mitmeaastane kava, ( 3 ) eelkõige selle artiklit 5 ja artikli 8 lõiget 3, võttes arvesse komisjoni ettepanekut, ning arvestades järgmist: (1) Määruse (EÜ) nr 2371/2002 artikli 4 kohaselt peab nõukogu vastu võtma meetmed, mis tagavad juurdepääsu vetele ja kalavarudele ning säästva kalandustegevuse, võttes arvesse kättesaadavaid teadusnõuandeid ning eelkõige kalanduse teadus-, tehnika- ja majanduskomitee aruannet. (2) Nõukogu on määruse (EÜ) nr 2371/2002 artikli 20 alusel kohustatud kehtestama kalapüügivõimaluste piirangud iga kalapüügiliigi või kalapüügiliikide rühma kohta ning nende kalapüügivõimaluste jaotuse liikmesriikide vahel. (3) Selleks et tagada püügivõimaluste tõhus haldamine, tuleks kehtestada kalapüügi eritingimused. (4) Kalanduse juhtimise põhimõtted ja teatav kord on vaja kehtestada ühenduse tasandil, et võimaldada liikmesriikidel tagada nende lipu all sõitvate laevade juhtimine. (5) Määruse (EÜ) nr 2371/2002 artiklis 3 esitatakse olulised kalapüügivõimaluste jaotamisega seotud mõisted. (6) Määruse (EÜ) nr 847/96 artikli 2 kohaselt tuleb kindlaks määrata, milliste kalavarude puhul kehtivad kõnealuses artiklis kindlaks määratud meetmed. (7) Püügivõimalusi tuleks kasutada vastavalt asjaomastele ühenduse õigusaktidele, eelkõige vastavalt järgmistele määrustele: komisjoni 20. mai 1987. aasta määrus (EMÜ) nr 1381/87, millega kehtestatakse kalalaevade tähistamist ja dokumenteerimist käsitlevad üksikasjalikud eeskirjad; ( 4 ) komisjoni 22. septembri 1983. aasta määrus (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad; ( 5 ) nõukogu 12. oktoobri 1993. aasta määrus (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem; ( 6 ) komisjoni 18. detsembri 2003. aasta määrus (EÜ) nr 2244/2003, millega kehtestatakse üksikasjalikud eeskirjad laevaseire satelliitsüsteemide kohta; ( 7 ) nõukogu 22. septembri 1986. aasta määrus (EMÜ) nr 2930/86 kalalaevade omaduste määratlemise kohta; ( 8 ) nõukogu 17. detsembri 1991. aasta määrus (EMÜ) nr 3880/91 Atlandi ookeani kirdeosas kalastavate liikmesriikide nominaalsaagi statistiliste andmete esitamise kohta; ( 9 ) nõukogu 21. detsembri 2005. aasta määrus (EÜ) nr 2187/2005, mis käsitleb Läänemere, Suur- ja Väike-Belti ning Sundi kalavarude kaitsmist tehniliste meetmete abil, ( 10 ) ning määrus (EÜ) nr 1098/2007. (8) Vastavalt nõukogu 11.–12. juuni 2007. aasta istungil tehtud komisjoni avaldusele on asjakohane võtta arvesse liikmesriikide viimaste aastate jõupingutusi kalalaevastiku püügivõimsuse kohandamiseks Läänemerel, ohustamata seejuures määruse (EÜ) nr 1098/2007 püügikoormuse kava peamist eesmärki. (9) Kalavarude kaitse parandamiseks tuleks 2008. aastal rakendada teatavaid täiendavaid meetmeid püügi tehniliste tingimuste osas. ning arvestades järgmist: ON VASTU VÕTNUD KÄESOLEVA MÄÄRUSE:







I

PEATÜKK

REGULEERIMISALA JA MÕISTED

Artikkel 1

Sisu

Käesoleva määrusega määratakse 2008. aastaks kindlaks teatavate Läänemere kalavarude ja kalavarurühmade püügivõimalused ning nendega seotud tingimused, mille kohaselt tohib neid püügivõimalusi kasutada.

Artikkel 2

Reguleerimisala

1. Käesolevat määrust kohaldatakse ühenduse kalalaevade ja kolmandate riikide lipu all sõitvate ja seal registreeritud kalalaevade suhtes, mis püüavad kala Läänemerel.

2. Erandina lõikest 1 ei kohaldata käesolevat määrust kalapüügi suhtes, mis toimub üksnes teadusuuringute otstarbel ja asjaomase liikmesriigi loal ja järelevalve all ning millest on eelnevalt teavitatud komisjoni ja liikmesriiki, kelle vetes uuringud toimuvad.

Artikkel 3

Mõisted

Lisaks määruse (EÜ) nr 2371/2002 artiklis 3 sätestatud mõistetele kasutatakse käesolevas määruses järgmisi mõisteid:

a) Rahvusvahelise Mereuurimise Nõukogu (ICES) püügipiirkonnad vastavalt määrusele (EMÜ) nr 3880/91;

b) „Läänemeri” – ICESi rajoonid IIIb, IIIc ja IIId;

c) „lubatud kogupüük (TAC)” – igast kalavarust aastas lubatav püük;

d) „kvoot” – ühendusele, liikmesriigile või kolmandale riigile eraldatud osa lubatud kogupüügist;

e) „sadamast äraoleku päev” – mis tahes 24 tunni pikkune katkematu ajavahemik või osa sellest, mille kestel laev ei ole sadamas.







II

PEATÜKK

KALAPÜÜGIVÕIMALUSED JA NENDEGA SEOTUD TINGIMUSED

Artikkel 4

Püügipiirangud ja nende jaotamine

Püügipiirangud, nende jaotamine liikmesriikide vahel ning lisatingimused on vastavalt määruse (EÜ) nr 847/96 artiklile 2 esitatud käesoleva määruse I lisas.

Artikkel 5

Jaotamise erisätted

1. I lisas sätestatud kalapüügivõimalused jaotatakse liikmesriikide vahel nii, et sellega ei piirata:

a) kvootide vahetamist määruse (EÜ) nr 2371/2002 artikli 20 lõike 5 kohaselt;

b) ümberjaotamist määruse (EMÜ) nr 2847/93 artikli 21 lõike 4, artikli 23 lõike 1 ja artikli 32 lõike 2 kohaselt;

c) lisakoguste lossimist määruse (EÜ) nr 847/96 artikli 3 kohaselt;

d) koguste kinnipidamist määruse (EÜ) nr 847/96 artikliga 4 ettenähtud korras;

e) mahaarvamisi määruse (EÜ) nr 847/96 artikli 5 kohaselt.

2. Erandina määrusest (EÜ) nr 847/96 võib kvootide kinnipidamiseks ja nende ülekandmiseks 2009. aastasse kohaldada kõnealuse määruse artikli 4 lõiget 2 kõigi kalavarude suhtes, mille puhul kohaldatakse analüütilist lubatud kogupüüki.

Artikkel 6

Kalasaagi ja kaaspüügi lossimistingimused

1. Pardal ei tohi hoida ega laevalt lossida kalaliike, mille suhtes on kehtestatud püügipiirangud, välja arvatud juhul, kui:

a) saagi on püüdnud liikmesriigi laevad, millele on eraldatud kvoot, ning kõnealune kvoot ei ole ammendatud, või

b) muud liigid peale räime ja kilu on segi teiste liikidega, saak on püütud traalidega, ankurdatud põhjanootadega või muude sarnaste püügivahenditega, mille võrgusilma suurus on väiksem kui 32 mm, ning saaki ei ole sorditud pardal ega lossimisel.

2. Kõik lossitud kogused arvestatakse kvoodist või ühenduse osast maha, välja arvatud püük vastavalt lõike 1 punktile b.

3. Kui liikmesriigile eraldatud räimekvoot on ammendatud, on selle liikmesriigi lipu all sõitvatel ühenduses registreeritud laevadel, mis püüavad püügipiirkonnas asjaomase kvoodi alla kuuluvat liiki, keelatud lossida sortimata ja räime sisaldavat saaki.

4. Kui liikmesriigile eraldatud kilukvoot on ammendatud, on selle liikmesriigi lipu all sõitvatel ühenduses registreeritud laevadel, mis püüavad püügipiirkonnas asjaomase kvoodi alla kuuluvat liiki, keelatud lossida sortimata ja kilu sisaldavat saaki.

Artikkel 7

Püügikoormuse piirangud

Püügikoormuse piirangud on esitatud II lisas.

Artikkel 8

Tehnilised üleminekumeetmed

Tehnilised üleminekumeetmed on esitatud III lisas.







III

PEATÜKK

LÕPPSÄTTED

Artikkel 9

Andmeedastus

Kui liikmesriigid edastavad komisjonile määruse (EMÜ) nr 2847/93 artikli 15 lõike 1 kohaselt andmeid kalavarude lossitud koguste kohta, tuleb kasutada käesoleva määruse I lisas sätestatud kalavarude koode.

Artikkel 10

Jõustumine

Käesolev määrus jõustub selle Euroopa Liidu Teatajas avaldamise päeval.

Määrust kohaldatakse alates 1. jaanuarist 2008.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Lossimispiirangud ja nendega seotud tingimused, mille kohaselt kantakse ühest aastast teise üle püügipiiranguid, mida kohaldatakse ühenduse laevade suhtes piirkondades, kus kehtivad püügipiirangud liigi ja piirkonna kaupa

Järgmistes tabelites sätestatakse varude kaupa lubatud kogupüük (TAC) ja kvoodid (eluskaal tonnides, kui ei ole ette nähtud teisiti), nende jaotus liikmesriikide vahel ning kvootide haldamisega seotud tingimused ühest aastast teise ülekandmisel.

Igas piirkonnas osutatakse kalavarudele liigi ladinakeelse nimetuse tähestikulises järjekorras. Kõnealustes tabelites kasutatakse erinevate liikide tähistamiseks järgmisi koode:







Teaduslik nimi Kolmetäheline kood Tavanimetus Clupea harengus HER räim Gadus morhua COD tursk Platichthys flesus FLE lest Pleuronectes platessa PLE atlandi merilest Psetta maxima TUR harilik kammeljas Salmo salar SAL lõhe Sprattus sprattus SPR kilu







Liik: Räim Clupea harengus Piirkond: Alarajoonid 22–24 HER/3B23.; HER/3C22.; HER/3D24. Taani ►M1 7 141 ◄ Saksamaa ►M1 27 254 ◄ Soome 3 Poola ►M1 6 441 ◄ Rootsi ►M1 8 807 ◄ EÜ 49 646 TAC 49 646 Analüütiline TAC Kohaldatakse määruse (EÜ) nr 847/96 artiklit 3. Kohaldatakse määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2.







Liik: Räim Clupea harengus Piirkond: Alarajoonid 30–31 HER/3D30.; HER/3D31. Soome ►M1 79 625 ◄ Rootsi ►M1 17 326 ◄ EÜ 96 951 TAC 96 951 Analüütiline TAC Kohaldatakse määruse (EÜ) nr 847/96 artiklit 3. Kohaldatakse määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2.







Liik: Räim Clupea harengus Piirkond: Alarajoonid 25–27, 28.2, 29 ja 32 HER/3D25.; HER/3D26.; HER/3D27.; HER/3D28.; HER/3D29.; HER/3D32. Taani 3 358 Saksamaa 890 Eesti 17 148 Soome 33 472 Läti 4 232 Leedu 4 456 Poola 38 027 Rootsi 51 047 EÜ 152 630 TAC Ei kohaldata. Analüütiline TAC Ei kohaldata määruse (EÜ) nr 847/96 artiklit 3. Ei kohaldata määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2.







Liik: Räim Clupea harengus Piirkond: Alarajoon 28.1 HER/03D.RG Eesti ►M1 18 584 ◄ Läti 19 426 EÜ 38 010 TAC 38 010 Analüütiline TAC Kohaldatakse määruse (EÜ) nr 847/96 artiklit 3. Kohaldatakse määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2.







Liik: Tursk Gadus morhua Piirkond: Alarajoonide 25–32 EÜ veed COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. Taani 8 905 Saksamaa 3 542 Eesti 868 Soome 681 Läti 3 311 Leedu 2 181 Poola 10 255 Rootsi 9 022 EÜ 38 765 TAC Ei kohaldata. Analüütiline TAC Ei kohaldata määruse (EÜ) nr 847/96 artiklit 3. Ei kohaldata määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2.







Liik: Tursk Gadus morhua Piirkond: Alarajoonide 22–24 EÜ veed COD/3B23.; COD/3C22.; COD/3D24. Taani ►M1 9 761 ◄ Saksamaa ►M1 4 816 ◄ Eesti ►M1 203 ◄ Soome 165 Läti 694 Leedu 450 Poola 2 171 Rootsi ►M1 3 349 ◄ EÜ 21 609 TAC 21 609 Analüütiline TAC Kohaldatakse määruse (EÜ) nr 847/96 artiklit 3. Kohaldatakse määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2.







Liik: Atlandi merilest Pleuronectes platessa Piirkond: IIIbcd EÜ veed PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. Taani ►M1 2 590 ◄ Saksamaa ►M1 288 ◄ Poola 480 Rootsi ►M1 192 ◄ EÜ 3 550 TAC 3 550 Ennetuslik TAC. Kohaldatakse määruse (EÜ) nr 847/96 artiklit 3. Kohaldatakse määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2.







Liik: Lõhe Salmo salar Piirkond: IIIbcd EÜ veed v.a alarajoon 32 SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. Taani 75 511 (1) Saksamaa 8 401 (1) Eesti 7 674 (1) Soome 94 157 (1) Läti 48 028 (1) Leedu 5 646 (1) Poola 22 907 (1) Rootsi 102 068 (1) EÜ 364 392 (1) TAC Ei kohaldata Analüütiline TAC Ei kohaldata määruse (EÜ) nr 847/96 artiklit 3. Ei kohaldata määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2. (1) Väljendatakse üksikkalade arvuna.







Liik: Lõhe Salmo salar Piirkond: Alarajoon 32 SAL/3D32. Eesti 1 581 (1) Soome 13 838 (1) EÜ 15 419 (1) TAC Ei kohaldata Analüütiline TAC Ei kohaldata määruse (EÜ) nr 847/96 artiklit 3. Ei kohaldata määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2. (1) Väljendatakse üksikkalade arvuna.







Liik: Kilu Sprattus sprattus Piirkond: IIIbcd EÜ veed SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. Taani ►M1 49 212 ◄ Saksamaa ►M1 31 563 ◄ Eesti 52 060 Soome 23 469 Läti 62 877 Leedu ►M1 24 948 ◄ Poola ►M1 145 549 ◄ Rootsi ►M1 95 368 ◄ EÜ 485 046 TAC Ei kohaldata. Analüütiline TAC Ei kohaldata määruse (EÜ) nr 847/96 artiklit 3. Kohaldatakse määruse (EÜ) nr 847/96 artiklit 4. Kohaldatakse määruse (EÜ) nr 847/96 artikli 5 lõiget 2.









II LISA

1. Püügikoormuse piirangud

1.1. Liikmesriigid tagavad, et nende lipu all sõitvatel laevadel, kes kalastavad traalide, ankurdatud põhjanootade või muude samalaadsete püügivahenditega, mille võrgusilma suurus on 90 mm või suurem, seisevvõrkude, nakkevõrkude või abaratega, mille võrgusilma suurus on 90 mm või suurem, põhjapüügivahendite ja õngejadadega, v.a triivõngejadade, ridvata õngede ja taglasõngejadadega, lubatakse kalastada kuni: a) 223 sadamast äraoleku päeva jooksul alarajoonides 22–24, välja arvatud ajavahemikul 1.–30. aprill, mil kohaldatakse määruse (EÜ) nr 1098/2007 artikli 8 lõike 1 punkti a, ning b) 178 sadamast äraoleku päeva jooksul alarajoonides 25–27, ja 28.2, välja arvatud ajavahemikul 1. juuli – 31. august, mil kohaldatakse määruse (EÜ) nr 1098/2007 artikli 8 lõike 1 punkti b.

1.2. Sadamast äraoleku päevade maksimumarv, mil laev võib viibida kahes punkti 1.1 alapunktides a ja b määratletud piirkonnas, kalastades punktis 1.1 osutatud püügivahenditega, ei või olla suurem kui ühele neist kahest piirkonnast eraldatud suurim päevade arv.

1.3. Komisjon võib liikmesriikidele eraldada kuni neli täiendavat sadamast äraoleku päeva, võttes aluseks pärast 1. jaanuari 2005 määruse (EÜ) nr 1098/2007 artikli 8 lõikes 1 määratletud püügivahenditega toimunud püügitegevuse alalise lõpetamise asjaomastes piirkondades kooskõlas 17. detsembri 1999. aasta määruse (EÜ) nr 2792/1999, millega kehtestatakse kalandussektorile ühenduse struktuuriabi andmise üksikasjalikud eeskirjad ja kord, ( 11 ) artikliga 7.

1.4. Liikmesriik, kes soovib kasutada punktis 1.3 kirjeldatud lisapäevi, esitab 30. jaanuariks 2008 komisjonile taotluse koos asjaomase püügitegevuse alalise lõpetamise andmeid sisaldavate aruannetega. Sellise taotluse alusel võib komisjon muuta punkti 1.1 kohast sellele liikmesriigile määratud sadamast äraoleku päevade arvu määruse (EÜ) nr 2371/2002 artikli 30 lõikes 2 sätestatud korras.









III LISA

TEHNILISED ÜLEMINEKUMEETMED

1. Lesta ja hariliku kammelja püügipiirangud

1.1. Laeva pardal on keelatud hoida järgmisi, allpool loetletud geograafilistes piirkondades ning ajavahemike jooksul püütud kalaliike:



Liik Geograafiline piirkond Ajavahemik Lest (Platichthys flesus) Alarajoonid 26 kuni 28, 29, 59°30′ põhjalaiusest lõuna pool Alarajoon 32 15. veebruar kuni 15. mai 15. veebruar kuni 31. mai Harilik kammeljas (Psetta maxima) Alarajoonid 25 kuni 26, 28, 56°50′ põhjalaiusest lõuna pool 1. juuni kuni 31. juuli

2. Erandina punktist 1 lubatakse lesta ja hariliku kammelja kaaspüüki pardal hoida ja lossida koguses, mis moodustab kuni 10 % nimetatud punktis osutatud keeluperioodide vältel laeval hoitava ja lossitava kogupüügi eluskaalust, kui püütakse traalidega, ankurdatud põhjanootade või muude samalaadsete püügivahenditega, mille silmasuurus on 105 mm või suurem, või seisevvõrkude, nakkevõrkude ja abaratega, mille võrgusilma suurus on 100 mm või suurem.